CELEX: 62009FN0050
Language: lt
Date: 2009-05-12 00:00:00
Title: Byla F-50/09: 2009 m. gegužės 12 d. pareikštas ieškinys byloje Missir Mamachi di Lusignano prieš Komisiją

18.7.2009   
            
            
               LT
            
            
               Europos Sąjungos oficialusis leidinys
            
            
               C 167/27
            
         2009 m. gegužės 12 d. pareikštas ieškinys byloje Missir Mamachi di Lusignano prieš Komisiją
   (Byla F-50/09)
   2009/C 167/55
   Proceso kalba: italų
   
      Šalys
   
   
      Ieškovas: Livio Missir Mamachi di Lusignano (Kerkhove-Avelgem, Belgija), atstovaujamas advokatų F. Di Gianni, R Antonini
   
      Atsakovė: Europos Bendrijų Komisija
   
      Ginčo dalykas bei aprašymas
   
   Prašymas atlyginti turtinę ir neturtinę žalą, atsiradusią dėl Komisijos pareigūno ir jo žmonos nužudymo.
   
      Ieškovo reikalavimai
   
   
               —
            
            
               Panaikinti 2009 m. vasario 3 d. Paskyrimų tarnybos sprendimą, kuriuo buvo atmestas skundas Nr. R/406/08 dėl prašymo atlyginti turtinę ir neturtinę žalą, atsiradusią dėl Alessandro Missir Mamachi di Lusignano ir jo žmonos nužudymo 2006 m. rugsėjo 18 d. Rabate, Maroke, kur jis dirbo.
            
         
               —
            
            
               Įpareigoti Komisiją išmokėti Alessandro Missir Mamachi di Lusignano paveldėtojams ir teisių perėmėjams 2 552 837,96 euro sumą, atitinkančią nužudyto pareigūno 26 metų laikotarpio atlyginimą, kurią būtina dar kartą įvertinti atsižvelgiant į to asmens karjeros perspektyvas (tiek automatinį taškų suteikimą darbo užmokesčio skalėje, tiek galimai suteiktą aukštesnę kategoriją), siekiant atlyginti turtinę žalą.
            
         
               —
            
            
               Įpareigoti Komisiją išmokėti teisėtiems Alessandro Missir Mamachi di Lusignano paveldėtojams ir teisių perėmėjams 250 000,00 eurų sumą neturtinei žalai atlyginti, kurią prieš savo mirtį patyrė auka.
            
         
               —
            
            
               Įpareigoti Komisiją išmokėti teisėtiems Alessandro Missir Mamachi di Lusignano paveldėtojams ir teisių perėmėjams 1 276 512,00 eurų sumą siekiant atlyginti neturtinę žalą, kurią patyrė aukos vaikai, matę jo tragišką nužudymą.
            
         
               —
            
            
               Įpareigoti Komisiją išmokėti Livio Missir Mamachi di Lusignano 212 752,00 eurų sumą siekiant atlyginti neturtinę žalą, kurią šis asmuo patyrė kaip aukos tėvas.
            
         
               —
            
            
               Įpareigoti Komisiją išmokėti kompensacines palūkanas ir susikaupusius delspinigius.
            
         
               —
            
            
               Priteisti iš atsakovės bylinėjimosi išlaidas.